b'\n_START_ARTICLE_\nFranc Fabinc\n_START_SECTION_\n\xc5\xbdivljenje in delo\n_START_PARAGRAPH_\nPo me\xc5\xa1\xc4\x8danski \xc5\xa1oli v Kr\xc5\xa1kem, je v Ljubljani kon\xc4\x8dal u\xc4\x8ditelji\xc5\xa1\xc4\x8de (1901). Slu\xc5\xbeboval je v Ljubljani (do 1902), v \xc4\x8cate\xc5\xbeu ob Savi (do 1904) in na Jesenicah pri Bre\xc5\xbeicah (1904\xe2\x80\x931908), od koder je bil zaradi nacionalnega delovanja preme\xc5\xa1\xc4\x8den v Svibno, od 1910\xe2\x80\x931914 pa je bil nadu\xc4\x8ditelj na Dobrovi pri Ljubljani. V tem \xc4\x8dasu je napravil enoletni te\xc4\x8daj za u\xc4\x8ditelja na me\xc5\xa1\xc4\x8danski \xc5\xa1oli, obrtnonadaljevalni te\xc4\x8daj, te\xc4\x8daj na kmetijski \xc5\xa1oli na Grmu pri Novem mestu, za izobrazbo slepih na Dunaju in za mladinsko skrbstvo v Gradcu. Od 1914 je slu\xc5\xbeboval v Ljubljani, kjer je postal profesor na trgovski \xc5\xa1oli._NEWLINE_Pisateljevati je za\xc4\x8del \xc5\xbee kot u\xc4\x8ditelji\xc5\xa1\xc4\x8dnik, na Jesenicah je urejeval radikalno-nacijonalno Jeseni\xc5\xa1ko Stra\xc5\xbeo, dopisoval v Gorenjca in Slovenski narod. Deloval je za preureditev osnovnega \xc5\xa1olstva, bogato strokovno znanje je uveljavljal kot dopisnik U\xc4\x8diteljskega tovari\xc5\xa1a, kjer je objavil ve\xc4\x8d \xc4\x8dlankov s \xc5\xa1olsko problematiko, deloval je tudi kot organizator v Slom\xc5\xa1kovi zvezi. Leta 1921 in 1922 je bil stalni dopisnik ljubljanske Jugoslavije, kjer je pisal \xc5\xa1tevilne uvodnike in \xc4\x8dlanke, ocenjujo\xc4\x8d doma\xc4\x8de in mednarodne dogodke, objavljal feljtone pod naslovom\xc2\xa0\xc2\xbbNedeljski pomenki\xc2\xab\xc2\xa0in s psevdonimom Kosta Vojanovi\xc4\x87\xc2\xa0\xc2\xbbLjubljanske izprehode\xc2\xab; v katerih je s satiro in sarkazmom obravnaval ljubljanske dogodke.'